**Národná rada Slovenskej republiky**

**VI. volebné obdobie**

## Návrh

## Zákon

z ...................2016,

**ktorým sa dopĺňa zákon č. 300/2005 Z. z. Trestný zákon v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z., zákona č. 491/2008 Z. z., zákona č. 497/2008 Z. z., zákona č. 498/2008 Z. z., zákona č. 59/2009 Z. z., zákona č. 257/2009 Z. z., zákona č. 317/2009 Z. z., zákona č. 492/2009 Z. z., zákona č. 576/2009 Z. z., zákona č. 224/2010 Z. z., zákona č. 547/2010 Z. z., zákona č. 33/2011 Z. z., zákona č. 262/2011 Z. z., zákona č. 313/2011 Z. z., zákona č. 246/2012 Z. z., zákona 334/2012 Z. z., zákona č. 428/2012 Z. z., zákona č. 428/2012 Z. z., zákona č. 189/2013 Z. z., zákona č. 204/2013 Z. z., zákona č. 1/2014 Z. z., zákona č. 73/2015 Z. z., zákona č. 78/2015 Z. z., zákona č. 87/2015 Z. z. a zákona č. 174/2015 Z. z. sa dopĺňa takto:

§ 39 sa dopĺňa odsekom 5, ktorý znie:

„(5) Súd môže uložiť trest odňatia slobody pod zákonom ustanovenou trestnou sadzbou, ak odsudzuje páchateľa za trestný čin úkladnej vraždy podľa § 144 alebo vraždy podľa § 145, ak sa páchateľ dopustil usmrtenia v ospravedlniteľnom stave mysle vyvolanom zavrhnutiahodným konaním poškodeného. Súd môže taktiež uložiť trest odňatia slobody pod zákonom ustanovenou trestnou sadzbou, ak odsudzuje páchateľa za trestný čin úkladnej vraždy podľa § 144 alebo vraždy podľa § 145, ak sa páchateľ dopustil usmrtenia v ospravedlniteľnom stave mysle zo súcitu nad takým zdravotným stavom usmrteného, ktorý bol nezvratný a neumožňoval viesť usmrtenému dôstojný život; to neplatí, ak páchateľ spôsobil smrť proti vôli usmrteného. Súd nesmie v prípadoch podľa prvej a druhej vety uložiť trest odňatia slobody kratší ako päť rokov; odseky 3 a 4 sa v týchto prípadoch nepoužijú.“.

**Čl. II**

Tento zákon nadobúda účinnosť 1. mája 2016.